APSTIPRINĀTS

ar 2024.gada 12.februāra

SIA “LIMBAŽU SILTUMS”

Lēmumu Nr.2

(Iepirkuma komisijas sēdes

protokols Nr.1)

**„****Mobilo sakaru pakalpojuma nodrošināšana SIA ‘”LIMBAŽU SILTUMS””**

**NOLIKUMS**

**I. Vispārīgā informācija**

1. Iepirkuma priekšmets: mobilo sakaru pakalpojuma nodrošināšana SIA ‘”LIMBAŽU SILTUMS”, saskaņā ar šī nolikuma (turpmāk – nolikums) un tehniskās specifikācijas (2.pielikums) prasībām.
2. **Iepirkuma identifikācijas numurs: LS 2024/3**
3. **Līguma darbības termiņš: 12 mēneši**
4. **CPV kods**: 64210000-1 (Telefona un datu pārraides pakalpojumi), 64212000-5 (Mobilo telefonu pakalpojumi).
5. **Pasūtītājs:** SIA “LIMBAŽU SILTUMS” vienotais reģistrācijas Nr.40003006715, juridiskā adrese: Jaunā iela 2A, Limbaži, Limbažu novads, Latvija, LV-4001, tālrunis 64070514, e-pasta adrese: info@limbazusiltums.lv (turpmāk – Pasūtītājs).
6. **Pasūtītāja kontaktpersona:** Ieinteresēto Pretendentu jautājumi par nolikumu un tā pielikumiem iesniedzami: Iepirkumu komisijai (Jaunā iela 2A, Limbažos, Limbažu novadā, LV-4001, vai elektroniski uz e-pastu*info@limbazusiltums.lv* *)*. Kontaktpersona Valters Mardoks, t.nr. 29215974.
7. Nolikums ir pieejams tiešsaistē SIA “LIMBAŽU SILTUMS” mājas lapā [www.limbazuslitums](http://www.limbazuslitums).lv sadaļā „Iepirkumi”.
8. **Piedāvājuma iesniegšana:** Pretendentiem piedāvājumus ir jāiesniedz **līdz 2024.gada 19.februārim, plkst. 10.00**, personīgi SIA „LIMBAŽU SILTUMS” (Jaunā iela 2A, Limbažos, Limbažu novadā, LV-4001, trešajā stāvā), nosūtot pa pastu kā ierakstītu sūtījumu vai nosūtot piedāvājumu elektroniski (parakstot ar drošu elektronisko parakstu) uz e-pastu info@limbazusiltums.lv.
9. **Prasības attiecībā uz piedāvājuma iesniegšanu un noformējumu**
10. Pretendents sagatavo un iesniedz piedāvājumu saskaņā ar šajā nolikumā izvirzītajām prasībām.
11. Ja piedāvājums vai atsevišķas tā daļas satur komercnoslēpumu, piedāvājuma lapām, kas satur šāda rakstura informāciju, jābūt ar atzīmi “Konfidenciāli”. izņemot Publisko iepirkumu likuma (turpmāk – PIL) noteiktajos gadījumos.
12. Pretendentam ir pilnībā jāsedz piedāvājuma sagatavošanas un iesniegšanas izmaksas. Pasūtītājs neuzņemas nekādas saistības par šīm izmaksām neatkarīgi no iepirkuma rezultāta.

**III. Pretendentam izvirzītās kvalifikācijas prasības un iesniedzamie atlases dokumenti**

1. **Pretendentam izvirzītās kvalifikācijas prasības**:
	1. Pretendents, personālsabiedrība un visi personālsabiedrības biedri (ja piedāvājumu iesniedz personālsabiedrība) vai visi personu apvienības dalībnieki (ja piedāvājumu iesniedz personu apvienība), kā arī apakšuzņēmēji un persona, uz kuras iespējām pretendents balstās (ja pretendents pakalpojuma sniegšanai plāno piesaistīt apakšuzņēmēju vai personu, uz kuras iespējām pretendents balstās), normatīvajos aktos noteiktajos gadījumos ir reģistrēti komercreģistrā vai līdzvērtīgā reģistrā ārvalstīs atbilstoši attiecīgās valsts normatīvajiem aktiem, kurā tas dibināts. Saimnieciskās darbības veicējs ir reģistrēts Valsts ieņēmumu dienestā vai attiecīgā reģistrā ārvalstīs atbilstoši attiecīgās valsts normatīvajiem aktiem uz Uzņēmuma līguma noslēgšanas brīdi.
	2. Pretendents ir reģistrēts Sabiedrisko pakalpojumu regulēšanas komisijas elektronisko sakaru komersantu reģistrā vai līdzvērtīgā reģistrā ārzemēs.
2. **Pretendentam jāiesniedz šādi atlases dokumenti**:
	1. **pieteikums** dalībai iepirkumā saskaņā ar nolikuma 1.pielikumu.
	2. **tehniskais piedāvājums -** Tehniskajam piedāvājumam pilnībā jāatbilst nolikumā un tehniskajā specifikācijā (2.pielikums) minētajām prasībām. Parakstot tehnisko piedāvājumu, pretendents apliecina piedāvājuma atbilstību katrai tehniskās specifikācijas prasībai atsevišķi. Tehnisko piedāvājumu paraksta pretendenta paraksttiesīgā persona.
	3. **finanšu piedāvājums -** Finanšu piedāvājumu sagatavo un iesniedz saskaņā ar nolikuma 3.pielikumu. Finanšu piedāvājumā visas cenas norādāmas *euro* bez pievienotās vērtības nodokļa (turpmāk – PVN) ar **divām zīmēm aiz komata**. Finanšu piedāvājumā jānorāda cenas, kuras iepirkuma līguma darbības laikā netiks mainītas.
	4. ja attiecīgās valsts normatīvie akti paredz reģistrāciju, **ārvalstīs reģistrētam pretendentam jāiesniedz kompetentas attiecīgās valsts institūcijas izsniegts dokuments**, kas apliecina, ka pretendents ir reģistrēts atbilstoši tās valsts normatīvo aktu prasībām, vai cits apliecinājums par reģistrāciju, ja ārvalsts kompetentā iestāde šādu dokumentu neizsniedz. Šis nosacījums attiecas arī uz apakšuzņēmēju vai personu, uz kuras iespējām pretendents balstās.
3. Pretendents ir atbildīgs par sniegto ziņu patiesumu. Ja iepirkuma komisija, pārbaudot sniegto informāciju, noskaidro, ka tā neatbilst nolikumā minētajām prasībām vai pretendents vispār nav sniedzis informāciju, vai pretendents ir sniedzis nepatiesu informāciju, pretendents no tālākās dalības iepirkumā tiek izslēgts.

**IV. Piedāvājuma vērtēšana un lēmuma pieņemšana**

1. Tiks salīdzināti un vērtēti tikai tie piedāvājumi, kas iesniegti iepirkuma nolikumā paredzētajā kārtībā un termiņā.
	1. iepirkuma komisija vērtēs finanšu piedāvājumā norādīto piedāvājuma kopējo summu EUR bez PVN;
	2. iepirkuma komisija pārbaudīs pretendentu, kuram būtu piešķiramas līguma slēgšanas tiesības, vai uz to nav attiecinātas sankcijas atbilstoši Starptautisko un Latvijas Republikas nacionālo sankciju likumam.
2. Iepirkuma komisija var pieņemt lēmumu par iepirkuma izbeigšanu bez rezultāta, ja nav saņemts neviens piedāvājums vai nav saņemts neviens nolikumam vai tehniskajai specifikācijai atbilstošs piedāvājums.
3. Par uzvarētāju tiks atzīts pretendents, kurš **būs ar viszemāko piedāvājuma kopējo summu (vērtējot cenu) EUR bez PVN.**
4. Pasūtītājs ne vēlāk kā 10 (desmit) darba dienu laikā, no paziņojuma nosūtīšanas brīža, noslēdz līgumu.

Pielikumā:

1. pielikums – Pieteikums.

2. pielikums – Tehniskā specifikācija/tehniskais piedāvājums.

3. pielikums – Finanšu piedāvājums.

4. pielikums – Uzņēmuma līguma projekts ar pielikumiem.

Iepirkuma komisijas priekšsēdētājs:

1.pielikums

PIETEIKUMS

|  |  |  |
| --- | --- | --- |
| Nr. p.k. | Nosaukums | Kopējā piedāvājuma cena (*euro*) bez PVN |
| 1. | Mobilo sakaru pakalpojuma nodrošināšana SIA ”LIMBAŽU SILTUMS” |  |
| **2.** | PVN |  |
| **3.** | Summa kopā |  |

Ar šī pieteikuma iesniegšanu:

* Apstiprinām, ka esam pilnībā iepazinušies ar iepirkuma procedūras dokumentiem un šajā piedāvājuma cenā pilnībā iekļāvuši visas šai sakarībā paredzētās izmaksas, un mums nav nekādu neskaidrību un pretenziju tagad, kā arī atsakāmies tādas celt visā iepirkuma līguma darbības laikā.

Apliecinām, ka:

* Pretendentam piedāvājuma iesniegšanas brīdī nepastāv likumā „Par interešu konflikta novēršanu valsts amatpersonu darbībā” 10.panta 4., 6. un 7.daļā minētie komercdarbības ierobežojumi.
* Esam iepazinušies ar sagatavoto līgumprojektu un piekrītam tā noteikumiem;

Uzņēmējs\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 pretendenta nosaukums

 pretendenta adrese, tālruņa (faksa) numuri

vienotais reģistrācijas Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 pretendenta bankas rekvizīti

vadītāja vai pilnvarotās personas amats, vārds un uzvārds, mob.tel.

2.pielikums

**Tehniskā specifikācija/tehniskais piedāvājums**

|  |  |
| --- | --- |
| **Minimālās izvirzītās prasības mobilo sakaru nodrošināšanai** | **Tehniskais piedāvājums** |
| 1. Plānotais Pasūtītāja (abonenta) pieslēguma numuru skaits: **22\*.**

*\* Pieslēguma numuru skaits līguma darbības laikā var palielināties vai tikt samazināts.* | X |
| 1. Mobilo sakaru kvalitatīvam 4G pārklājumam jābūt ne mazāk kā 95% no Latvijas Republikas teritorijas; Pakalpojumam jābūt pieejamam visos administratīvi teritoriālos (pašvaldību) centros visā Latvijā. Tehniskajā piedāvājumā Pretendents norāda saiti uz publiski pieejamu mobilo sakaru tīkla pārklājuma karti.
 | *(aizpilda pretendents)* |
| **Pretendents/Izpildītājs nodrošina:** |
| * 1. mobilos sakarus uz jebkuru publiskā telefonu tīkla operatoru (fiksēto un mobilo) Latvijā;
 | *(aizpilda pretendents)* |
| * 1. līdzsavienojumu;
 | *(aizpilda pretendents)* |
| * 1. visā līguma darbības laikā zvanu iespēju uz visām Eiropas Savienības valstīm, Eiropas Ekonomikas zonas valstīm -12 numuriem
 | *(aizpilda pretendents)* |
| * 1. Pasūtītāja mobilajiem tālruņu numuriem līguma darbības laikā jānodrošina iespēja izmantot mobilos sakarus Eiropas Savienības valstīs, Eiropas Ekonomikas zonas valstīs
 | *(aizpilda pretendents)* |
| * 1. bezmaksas zvanītāja numura noteicējs;
 | *(aizpilda pretendents)* |
| * 1. bezmaksas savstarpējās sarunas un SMS;
 | *(aizpilda pretendents)* |
| * 1. bezmaksas savienojumi;
 | *(aizpilda pretendents)* |
| * 1. bezmaksas aizliegumu uzlikšana zvaniem uz paaugstinātas maksas tālruņiem;
 | *(aizpilda pretendents)* |
| * 1. bezmaksas zvanu pāradresācija uz citiem Pasūtītāja mobilajiem tālruņa numuriem, pretendentam jānodrošina, ka Pasūtītāja darbinieks un pilnvarotā persona var patstāvīgi uzlikt zvanu pāradresāciju, izmantojot tiešsaistes portālu;
 | *(aizpilda pretendents)* |
| * 1. datu pārraide telefonā;
 | *(aizpilda pretendents)* |
| * 1. datu pārraide datoram (vismaz 4G pārklājums ) ar SIM karti;
 | *(aizpilda pretendents)* |
| * 1. datu pārraide datoram (vismaz 4G pārklājums ) ar SIM karti un mobilo rūteri;
 | *(aizpilda pretendents)* |
| * 1. datu pārraides pakalpojums visās Eiropas Savienības valstīs, Eiropas Ekonomikas zonas valstīs;
 | *(aizpilda pretendents)* |
| * 1. SMS un MMS;
 | *(aizpilda pretendents)* |
| * 1. bezmaksas SMS īsziņas par zvaniem, kurus abonements nav saņēmis, kamēr mobilais tālrunis ir bijis izslēgts vai atradies ārpus uztveršanas zonas;
 | *(aizpilda pretendents)* |
| * 1. Pieslēguma izveidošana/maiņa/atslēgšana vienas darba dienas laikā pēc rakstiska pieteikuma saņemšanas. Pieteikumi var tikt nosūtīti arī elektroniskā veidā;
 | *(aizpilda pretendents)* |
| * 1. pretendents nedrīkst noteikt minimālo sarunu vai izmaksu apjomu mēnesī;
 | *(aizpilda pretendents)* |
| * 1. SIM kartes nomaiņa uz fizisku SIM karti vai E-SIM (bez maksas);
 | *(aizpilda pretendents)* |
| 1. Pretendentam jānodrošina Pasūtītāja rīcībā esošu mobilo telefonu numuru (saskaņā ar tehniskās specifikācijas 1.punktu) bezmaksas pārņemšana (tai skaitā Pasūtītāja vārdā aizpildīt nepieciešamos dokumentus). Numuru pārņemšana, jaunu SIM karšu izsniegšana un pieslēgšana jāorganizē ārpus Pasūtītāja darba laika. Šī brīža pakalpojuma sniedzējs – SIA „Latvijas Mobilais Telefons”.
 | *(aizpilda pretendents)* |
| 1. Pretendentam rēķins par iepriekšējā mēnesī izmantotajiem telekomunikāciju pakalpojumiem jāiesniedz Pasūtītājam līdz nākamā mēneša 10.datumam. Rēķinā jābūt informācijai par katru telefona numuru, norādot visas izmaksas, saņemto pakalpojumu un apjomu (atšifrējot pakalpojumus). Pretendents nodrošina ikmēneša rēķina nosūtīšanu bez maksas uz Pasūtītāja e-pasta adresi.
 | *(aizpilda pretendents)* |
| 1. Pretendentam jānorāda kontaktpersona, kura būs pieejama visu līguma darbības laiku darba dienās no plkst. 8.30 līdz 17.00. Papildus jānorāda klienta atbalsta dienesta tālrunis, kuru nepieciešamības gadījumā var izmantot ārpus kontaktpersonas darba laika (konsultācijas jāsniedz valsts valodā).
 | *(aizpilda pretendents)* |
| 1. Pēc Pasūtītāja iesniegtās informācijas saņemšanas uzvarējušajam pretendentam bez maksas jāpiegādā SIM kartes. Pēc Pasūtītāja pieprasījuma Pretendentam jāveic kontaktinformācijas pārnese (kopēšana) no Pasūtītāja darbiniekam rīcībā esošās SIM kartes uz Pretendenta piegādāto SIM karti.
 | *(aizpilda pretendents)* |
| 1. Ja piegādātajām SIM kartēm ir tehniski traucējumi vai bojājumi (vienai vai vairākām vienībām vienlaicīgi), Pretendents veic bojāto SIM karšu bezmaksas nomaiņu.
 | *(aizpilda pretendents)* |
| 1. Pretendents nodrošina vismaz Pasūtītāja pilnvarotām personām bezmaksas attālinātu piekļuvi informācijai par saviem pieslēguma numuriem un iespējas administrēt pieslēgumus un izmantot pakalpojumu konfigurācijas izmaiņas.
 | *(aizpilda pretendents)* |
| 1. Pretendents nodrošina drošu vidi, kur var autorizēties ar internetbankas starpniecību, eParaksts, Smart-ID vai līdzvērtīgi drošu autorizāciju, izņemot pieslēguma numuru (jo paroli ar numuru var nodot citai personai lietošanā), lai administrētu Pasūtītāja pieslēgumus;
 | *(aizpilda pretendents)* |
| 1. Pretendents nodrošina pēc pasūtītāja pieprasījuma iespēju bez papildus maksas jebkurā brīdī veikt tarifu plāna maiņu jebkuram no pieslēgumiem atbilstoši finanšu piedāvājumā norādītajām cenām.
 | *(aizpilda pretendents)* |

Pretendenta pārstāvis \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(amats) (vārds, uzvārds/ paraksts)*

Datums:

3.pielikums

**Finanšu piedāvājums**

Pasūtītāja (abonenta) pieslēguma numuru skaits šobrīd ir 22, numuru skaits līguma darbības laikā var mainīties. Vidējais interneta lietošanas apjoms mēnesī ~ 3300 GB.

|  |  |  |  |  |
| --- | --- | --- | --- | --- |
| Nr.  | Pakalpojuma veids | Pašreizējais vidējais apjoms mēnesī visiem Pasūtītāja pieslēgumiem kopā  | Vienība | Cena EUR bez PVN par vienību (ne vairāk kā divi cipari aiz komata)  |
| 1. **Zvanu tarifs Latvijā**
 |
| 2. | Uz LMT mobilo sakaru tīklu  | 1250 min  | 1 minūte |  |
| 3. | Citos tīklos kopā (izņemot izziņu dienestu tālruņus 1180, 1817, 1188)  | 600 min  | 1 minūte |  |
| 1. **Īsziņu tarifs Latvijā**
 |
| 5. | Uz LMT mobilo sakaru tīklu  | 450 SMS  | 1 īsziņa |  |
| 6. | Uz citiem mobilo sakaru tīkliem kopā  | 120 SMS  | 1 īsziņa |  |
| 1. **Starptautisko sarunu tarifi (zvans no Latvijas uz ārvalstīm)**
 |
| 8. | Uz Eiropas Savienības (ES) un Eiropas Ekonomikas zonas valstīm  | 11 min  | 1 minūte |  |
| **IV.**  **Starptautisko SMS tarifi (SMS no Latvijas uz ārvalstīm)**  |
| 10. | Uz ES valstīm  | 3 SMS  | 1 īsziņa |  |
| 11. | Uz Eiropas Ekonomikas zonas valstīm (izņemot ES valstis)  | 10 SMS  | 1 īsziņa |  |
| **V.**  **Datu pārraide**  |
| 12. | Datu pārraide telefonā 1 GB   | 4 pieslēgumi  | 1 pieslēgums |  |
| 13. | Datu pārraide telefonā 2 GB   | 3 pieslēgumi  | 1 pieslēgums |  |
| 14. | Datu pārraide telefonā neierobežots apjoms  | 11 pieslēgumi  | 1 pieslēgums |  |
| 15. | Datu pārraide datorā ar SIM un mobilo rūteri 30GB | 1 pieslēgumi  | 1 pieslēgums |  |
| 16. | Datu pārraide datorā ar SIM un mobilo rūteri 10GB | 2 pieslēgumi  | 1 pieslēgums |  |
| 17. | Datu pārraide datorā ar SIM un mobilo rūteri, LV – neierobežots apjoms.  | 5 pieslēgumi  | 1 pieslēgums |  |
| 18. | Automatizēta saziņa starp iekārtām - reālā laika informācijas nosūtīšanu un saņemšanu starp iekārtām, kas pieslēgtas internetam (M2M spec1). Esošie rūteri ir pasūtītāja īpašums. | 5 pieslēgumi  | 1 pieslēgums |  |
| **VI.**  **Viedais zvanu pārvaldnieks**  |
| Nr. | Tarifs | Plānotais apjoms pusgadā  |  |  |
| 19. | Viedā zvanu pārvaldnieka pieslēgums vienam numuram mēnesī  | 1 numuri  |  |  |
| **Piedāvājuma kopējā summa EUR bez PVN (kopā no 1.-17.)** |  |

**Pretendents finanšu piedāvājumā visus tarifus norāda, ņemot vērā šādus nosacījumus:**

1. finanšu piedāvājuma novērtēšanas nolūkā tiek pieņemts, ka norādītajos tarifos ir iekļautas visas pretendenta piedāvātās atlaides;
2. tarifs par vienu sarunas minūti, vienu SMS, vienu ienākošo zvanu statistikas pārskatu vienam numuram nav atkarīgs no šo uzskaites vienību apjoma izmaiņām;
3. pakalpojuma cena nevar palielināties, ja reālais pakalpojuma apjoms ir atšķirīgs nekā plānotais pakalpojuma apjoms.
4. pakalpojuma cenā ietverti visi izpildītāja izdevumi, kas tam rodas saistībā ar līguma izpildi.

Pretendenta pārstāvis \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(amats) (vārds, uzvārds/ paraksts)*

4.pielikums

**līgums**

Nr. \_\_\_\_\_\_\_\_\_\_\_\_\_\_\_\_\_\_\_\_\_\_

*par mobilo sakaru pakalpojumu nodrošināšanu*

 Līguma parakstīšanas datums ir pēdējā pievienotā drošā elektroniskā paraksta un tā laika zīmoga datums

 **SIA “LIMBAŽU SILTUMS”**, vienotais reģistrācijas Nr. 40003006715, juridiskā adrese Jaunā iela 2A, Limbaži, Limbažu novads, LV-4001 (turpmāk ­­– Pasūtītājs), tās valdes locekļa Aināra Grīviņa personā, kurš rīkojas pamatojoties uz statūtiem, no vienas puses, un

 **[Vārds Uzvārds, personas kods:\_\_\_\_\_\_\_\_, deklarētā adrese:\_\_\_\_\_\_\_\_\_\_** (turpmāk – Uzņēmējs)**]/[SIA „nosaukums”**, reģistrācijas Nr. \_\_\_\_\_, juridiskā adrese: *\_\_\_\_\_\_\_\_\_* (turpmāk – Uzņēmējs), tās valdes [locekļa]/[locekles] **\_\_\_\_\_\_\_\_\_*{Vārds Uzvārds}*** personā, [kurš]/[kura] rīkojas\, pamatojoties uz [statūtiem]/[\_\_\_\_. *{gada}* \_\_\_\_\_\_\_. *{mēnesī}* izdotu pilnvaru Nr. \_\_\_\_\_\_]], no otras puses, turpmāk abi kopā saukti Puses, bet katrs atsevišķi – Puse,

 pamatojoties uz Pasūtītāja iepirkuma “Mobilo sakaru pakalpojumu nodrošināšana SIA LIMBAŽU SILTUMS”, ID Nr.LS 2024/3 rezultātiem,

 noslēdz šāda satura līgumu (turpmāk – Līgums):

1. **LĪGUMA PRIEKŠMETS**

Pasūtītājs uzdod un Uzņēmējs apņemas ar savu tehnisko aprīkojumu un darbaspēku veikt kvalitatīvus un nepārtrauktus mobilo sakaru pakalpojumus (turpmāk – Pakalpojums) saskaņā ar Līgumu un Līguma 1. pielikumu „Tehniskā specifikācija/ Tehniskais piedāvājums” (turpmāk – Pakalpojums).

1. **LĪGUMA TERMIŅŠ**
	1. Līgums stājas spēkā tā abpusējas parakstīšanas dienā un ir spēkā līdz Pušu saistību pilnīgai izpildei.
	2. Pakalpojuma izpildes uzsākšanas diena ir 2024.gada ………………...
	3. Līguma termiņš ir 12 mēneši.
2. **LĪGUMCENA UN NORĒĶINU KĀRTĪBA**
	1. Līgumcenu veido visu Līguma ietvaros Uzņēmēja iesniegto un Pasūtītāja akceptēto rēķinu kopējā summa par Pakalpojuma izpildi. Norēķini tiek veikti atbilstoši finanšu piedāvājumā norādītajai vienības cenai eiro (EUR) (Līguma 2. pielikums) un faktiski izpildīto Pakalpojumu apjomam. PVN tiek piemērots saskaņā ar normatīvajiem aktiem.
	2. Uzņēmējs uzņemas pilnu atbildību par visu attiecīgo nodokļu samaksu, kas tam noteikti spēkā esošajos normatīvajos aktos.
	3. Līgumcenā ir iekļauti visi Uzņēmēja izdevumi, kas varētu rasties un ir saistīti ar Pakalpojuma izpildi atbilstoši Līguma noteikumiem. Līgumcena nevar tikt palielināta.
	4. Pasūtītājs samaksu veic reizi mēnesī 20 darbdienu laikā pēc pareizi noformēta rēķina saņemšanas dienas, pārskaitot rēķinā norādīto naudas summu uz Līgumā norādīto Uzņēmēja norēķina kontu kredītiestādē.
	5. Uzņēmējs rēķinā norāda Pakalpojuma nosaukumu, Pasūtītāja rekvizītus, Līguma numuru un citu būtisku informāciju un nosūta rēķinu Pasūtītājam uz e-pasta adresi info@limbazusiltums.lv. Puses vienojas, ka rēķini var tikt sagatavoti arī elektroniski bez paraksta, ja tiek sagatavoti atbilstoši Latvijas Republikas spēkā esošajos normatīvajos aktos noteiktajām prasībām. Elektroniski nosūtīts rēķins tiek uzskatīts par saņemtu nākamajā darba dienā pēc tā nosūtīšanas uz šajā apakšpunktā norādīto e-pasta adresi.
	6. Par samaksas brīdi uzskatāms naudas summas pārskaitīšanas datums no Pasūtītāja konta.
	7. Par katru nokavēto maksājuma dienu Uzņēmējs ir tiesīgs aprēķināt Pasūtītājam līgumsodu 0,1% (nulle komats viens procents) apmērā no nesamaksātā rēķina summas, bet ne vairāk kā 10% (desmit procenti) no nesamaksātā rēķina summas. Ja Pasūtītājam tiek piemērots līgumsods, Uzņēmējs iesniedz Pasūtītājam rēķinu par aprēķināto līgumsoda summu.
	8. Par katru Līgumā noteikto konfidencialitātes saistību pārkāpumu, ko pieļāvis Uzņēmējs un/vai tā piesaistītais speciālists, Pasūtītājam ir tiesības aprēķināt Uzņēmējam līgumsodu 1000,00 EUR (viens tūkstotis *euro* un 00 centi) apmērā par katru gadījumu.
	9. Līgumā noteikto līgumsodu samaksa nevienu no Pusēm neatbrīvo no saistību izpildes un tiešo zaudējumu atlīdzināšanas pienākuma.
	10. Uzņēmējs ir atbildīgs par Pasūtītājam nodarītajiem zaudējumiem.
3. **PUŠU TIESĪBAS UN PIENĀKUMI**
	1. Pasūtītājam ir tiesības:
		1. pieprasīt un saņemt no Uzņēmēja informāciju par Līguma izpildes gaitu;
		2. dot Uzņēmējam saistošus norādījumus attiecībā uz Pakalpojuma izpildi;
		3. izbeigt Līgumu 8.2.apakšpunktā noteiktajos gadījumos.
	2. Pasūtītājam ir pienākumi:
		1. savlaicīgi sniegt Uzņēmējam visu informāciju, kas nepieciešama Pakalpojuma sekmīgai un kvalitatīvai izpildei un ir Pasūtītāja rīcībā;
		2. par iespējamiem vai paredzamiem kavējumiem Līguma izpildē un apstākļiem, notikumiem un problēmām, kas varētu ietekmēt Līguma precīzu un pilnīgu izpildi vai tā izpildi noteiktajā laikā, informēt Uzņēmēju laikus, bet ne vēlāk kā 3 (trīs) darbdienu laikā, skaitot no dienas, kad Pasūtītājam tie ir kļuvuši zināmi;
		3. pieņemt kvalitatīvi izpildītu Pakalpojumu un veikt samaksu saskaņā ar Līguma noteikumiem un nosacījumiem.
	3. Uzņēmējam ir tiesības:
		1. pieprasīt un saņemt no Pasūtītāja informāciju, kas nepieciešama Pakalpojuma sekmīgai izpildei;
		2. par kvalitatīvi sniegtu Pakalpojumu saņemt Līgumā noteikto samaksu;
	4. Uzņēmējam ir pienākums:
		1. sniegt kvalitatīvu Pakalpojumu Līgumā noteiktajā termiņā un apjomos atbilstoši Latvijas Republikas normatīvo aktu prasībām un saskaņā ar Līguma 1.punktā noteikto;
		2. Pasūtītāja noteiktajā termiņā novērst visas Pasūtītāja konstatētās neprecizitātes un trūkumus;
		3. par iespējamiem vai paredzamiem kavējumiem Līguma izpildē un apstākļiem, notikumiem un problēmām, kas ietekmē Līguma precīzu un pilnīgu izpildi vai tā izpildi Līgumā noteiktajā termiņā, informēt Pasūtītāju laikus, bet ne vēlāk kā 3 (trīs) darbdienu laikā, skaitot no dienas, kad Uzņēmējam tie ir kļuvuši zināmi;
		4. sniegt Pasūtītājam informāciju un paskaidrojumus par Līguma izpildes gaitu un citiem Līguma izpildes jautājumiem ne vēlāk kā 2 (divu) darbdienu laikā pēc Pasūtītāja kontaktpersonas pieprasījuma saņemšanas;
		5. nodrošināt, ka Pakalpojuma sniegšanai saskaņā ar Līgumu tiek piesaistīti pienācīgi kvalificēti speciālisti, kuru skaits ir pietiekams, lai Pakalpojums saskaņā ar Līgumu tiktu sniegts noteiktajos termiņos, apjomā un kvalitātē;
		6. ievērot konfidencialitāti un neizpaust trešajām personām informāciju, ko tas uzzinājis, pildot ar Līgumu uzņemtās saistības.
		7. nepieļaut interešu konfliktu, pildot ar Līgumu uzņemtās saistības;
		8. rakstiski informēt Pasūtītāju 1 (vienas) darbdienas laikā par Uzņēmējam tieši vai netieši piemērojamām sankcijām Starptautisko un Latvijas Republikas nacionālo sankciju likuma izpratnē.
4. **LĪGUMA IZPILDES PIEŅEMŠANAS KĀRTĪBA**
	1. Uzņēmējs veic Pakalpojuma izpildi Līgumā un tā pielikumos noteiktajā kārtībā, apjomā un termiņā.
	2. Uzņēmējs apņemas piegādāt SIM kartes vienā piegādē uz Pasūtītāja telpām Jaunā 2A Limbažos, Limbažu novadā, Pasūtītāja darba laikā no plkst.9.00 līdz plkst. 16.00 ne vēlāk kā 3 (trīs) darba dienu laikā no Līguma spēkā stāšanās dienas. Uzņēmējs informē Pasūtītāja kontaktpersonu par konkrētu piegādes laiku ne vēlāk kā 1 (vienu) darba dienu pirms piegādes.
	3. Pasūtītājs pieņem SIM kartes ar pavadzīmi, kuru sagatavo Uzņēmējs. Pirms pavadzīmes parakstīšanas Pasūtītājam ir pienākums veikt piegādāto SIM karšu sākotnējo vizuālo pārbaudi.
	4. Iebildumu un pretenziju par SIM karšu kvalitāti un atbilstību norādītajam daudzumam pieteikšanas termiņš ir mēneša laikā no pavadzīmes parakstīšanas dienas. Ja Pasūtītājs minētajā termiņā nav sniedzis Uzņēmējam rakstiskus iebildumus, tad uzskatāms, ka SIM karšu piegāde ir izpildīta pilnā apmērā, un pienācīgā kvalitātē.
	5. Ja Pasūtītājs konstatē, ka Pakalpojuma izpildījums ir nepilnīgs vai nekvalitatīvs un neatbilst Līguma un/vai tā pielikumu nosacījumiem, tad Pasūtītājam ir tiesības aizturēt Līguma 3.4.punktā noteikto maksājumu līdz brīdim, kad Uzņēmējs ir sniedzis paskaidrojumus par šo faktu un Puses ir vienojušās par risinājumu. Ja šādi gadījumi ir vairāk nekā 3 (trīs) Līguma darbības laikā, Pasūtītājam ir tiesības vienpusēji lauzt Līgumu.
	6. Pasūtītājs nepieciešamības gadījumā var pieaicināt neatkarīgu ekspertu, lai pamatotu savus iebildumus par sniegtā Pakalpojuma kvalitāti. Pieaicinātā eksperta kandidatūru rakstiski saskaņo abas Puses. Eksperta lēmums Pusēm ir saistošs. Eksperta sniegtos pakalpojumus gadījumā, ja tiek atzīta Uzņēmēja vaina, apmaksā Uzņēmējs. Ja Uzņēmēja vaina netiek atzīta, eksperta pakalpojumus apmaksā Pasūtītājs.
	7. Uzņēmējam ir pienākums patstāvīgi segt visas izmaksas, kas tam radušās saistībā ar Pakalpojumā konstatēto trūkumu novēršanu, kas veicami saskaņā ar Pasūtītāja norādījumiem.
5. **PAKALPOJUMA NODROŠINĀŠANĀ PIESAISTĪTIE SPECIĀLISTI (KONTAKTPERSONAS)**
	1. Par Līguma izpildē piesaistītajiem speciālistiem uzskatāmi šajā apakšpunktā norādītās personas:
		1. *{* *Speciālista vārds, uzvārds, kontaktinformācija*}
		2. *………………………………………… .*
6. **KONFIDENCIALITĀTE**
	1. Puses apņemas ievērot no otras Puses saņemtās informācijas konfidencialitāti, neizpaust šādu informāciju trešajām personām, izņemot normatīvajos aktos noteiktajos gadījumos un kārtībā. Konfidencialitātes nosacījums attiecas uz rakstisku informāciju, mutisku informāciju, elektronisku informāciju, un uz jebkuru citu informāciju neatkarīgi no informācijas nodošanas veida, laika un vietas. Šajā punktā minētajai konfidencialitātes saistībai ir beztermiņa raksturs.
	2. Puses veic visus nepieciešamos pasākumus, lai aizsargātu konfidenciālu informāciju, tajā skaitā par nepieciešamību nodrošināt konfidenciālas informācijas aizsardzību informē savus darbiniekus un citas Līguma izpildē iesaistītās personas.
	3. Uzņēmējs ir atbildīgs par tiešajiem zaudējumiem, kas Pasūtītājam radušies, Uzņēmējam izpaužot informāciju, kuru Pasūtītājs ir sniedzis Uzņēmējam vai kuru Uzņēmējs ieguvis no Pasūtītāja Līguma darbības laikā.
	4. Uzņēmējam ir pienākums nekavējoties atstatīt no Pakalpojuma izpildes to Līguma izpildē iesaistīto personu, kura pieļāvusi Līguma 7.1.apakšpunktā noteikto konfidencialitātes saistību pārkāpumu.
	5. Uzņēmējs apņemas pēc Līguma darbības beigām un pēc Pasūtītāja pieprasījuma, nekavējoties iznīcināt visu Līguma darbības laikā no Pasūtītāja saņemto informāciju, tajā skaitā to, kas ir saistīta ar fizisku personu personas datiem.
	6. Par konfidenciālu informāciju netiek uzskatīta vispārpieejama vai publiski zināma informācija.
7. **LĪGUMA GROZĪŠANAS UN IZBEIGŠANAS NOSACĪJUMI**
	1. Par Līguma grozījumiem vai papildinājumiem Puses vienojas rakstiski. Rakstiskās vienošanās tiek abpusēji parakstītas un ir pievienojamas Līgumam kā neatņemamas sastāvdaļas.
	2. Pasūtītājam ir tiesības vienpusēji izbeigt Līgumu ar rakstveida paziņojumu (uzteikumu), kas stājas spēkā paziņošanas brīdī, ja:
		1. ir stājies spēkā tiesas spriedums par Uzņēmēja atzīšanu par maksātnespējīgu;
		2. ir izdarīta atzīme Latvijas Republikas Uzņēmumu Reģistrā par Uzņēmēja likvidācijas uzsākšanu;
		3. ir apturēta vai pārtraukta Uzņēmēja saimnieciskā darbība;
		4. Uzņēmējs vairāk nekā 1 (vienu) mēnesi kavē Līguma 2.3. apakšpunktā noteikto Pakalpojuma izpildes termiņu un termiņa kavējumā nav vainojams Pasūtītājs, un 10 (desmit) dienu laikā pēc Pasūtītāja rakstiska brīdinājuma attiecīgais pārkāpums netiek novērsts;
		5. Pakalpojuma izpilde (veicamie darbi un termiņi) neatbilst Līguma 2. pielikumam un Uzņēmējs 5 (piecu) darbdienu laikā pēc Pasūtītāja rakstiska brīdinājuma saņemšanas nav izpildījis saistības, vai pēc Pasūtītāja rakstiska pieprasījuma 5 (piecu) darbdienu laikā nav sniedzis informāciju saskaņā ar Līguma 4.4.4. apakšpunktu;
		6. Uzņēmējs Līguma noslēgšanas vai Līguma izpildes laikā sniedzis nepatiesas ziņas vai apliecinājumus;
		7. Uzņēmējs Līguma noslēgšanas vai Līguma izpildes laikā pārkāpis normatīvo aktu prasības attiecībā uz Līguma slēgšanu vai izpildi;
		8. Uzņēmējs pārkāpj vai nepilda citu būtisku Līgumā paredzētu pienākumu un 10 (desmit) dienu laikā pēc Pasūtītāja rakstiska brīdinājuma saņemšanas attiecīgais pārkāpums netiek novērsts;
		9. Uzņēmējs Pasūtītājam nodarījis zaudējumus;
		10. Uzņēmējs ir patvaļīgi pārtraucis Līguma izpildi, tai skaitā Uzņēmējs nav sasniedzams juridiskajā adresē;
		11. ir konstatēts Līgumā paredzēto konfidencialitātes saistību pārkāpums.
	3. Uzņēmējam ir tiesības vienpusēji izbeigt Līgumu ar rakstveida paziņojumu (uzteikumu), kas stājas spēkā tā paziņošanas brīdī, ja:
		1. Pasūtītājs bez objektīva iemesla kavē Līguma 3.4. apakšpunktā noteikto maksājumu termiņu;
		2. Pasūtītājs bez objektīva iemesla nesniedz Pakalpojuma izpildei nepieciešamo informāciju, kas ir tā rīcībā, un pēc Uzņēmēja rakstiska brīdinājuma saņemšanas 5 (piecu) darbdienu laikā nav novērsis attiecīgo trūkumu.
	4. Līgums var tikt izbeigts pirms termiņa, Pusēm abpusēji rakstiski vienojoties.
8. **NEPĀRVARAMA VARA**
	1. Puses tiek atbrīvotas no atbildības par Līguma saistību neizpildi, ja to izraisījuši nepārvaramas varas apstākļi, kurus Puses nevarēja paredzēt, kontrolēt vai novērst un par kuru iestāšanos Puses nav vainojamas. Par nepārvaramās varas apstākļiem uzskatāmas dabas stihijas, ugunsgrēki, karadarbība, pilsoniskie nemieri, sacelšanās, streiki, epidēmijas, sankcijas, ierobežojumi enerģijas padevē, valdības lēmumi un citi ārpus Pušu kontroles esoši apstākļi.
	2. Puse, kas nokļuvusi nepārvaramas varas apstākļos, nekavējoties un ar jebkuriem līdzekļiem informē par to otru Pusi. Puses apņemas vienoties par to, vai šādi nepārvaramas varas apstākļi traucē vai padara Līguma saistību izpildi par neiespējamu, kā arī izlemt līgumsaistību turpināšanas (vai izbeigšanas) būtiskos jautājumus.
9. **NOSLĒGUMA JAUTĀJUMI**
	1. Pušu pienākumi un tiesības, kas nav ietvertas Līgumā, tiek regulētas atbilstoši Latvijas Republikā spēkā esošajiem normatīvajiem aktiem.
	2. Ja kāds no Līguma noteikumiem zaudē spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Puses piemēro Līgumu atbilstoši spēkā esošajiem normatīvajiem aktiem.
	3. Ja kādai no Pusēm tiek mainīti rekvizīti, tad Puse nekavējoties, bet ne vēlāk kā 3 (trīs) darbdienu laikā, Līgumā noteiktajā kārtībā paziņo par to otrai Pusei (vienas Puses kontaktpersonai informējot otras Puses kontaktpersonu). Ja Puse neizpilda šo punktu, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par Pusi.
	4. Puses nav tiesīgas nodot savas tiesības un saistības, kas saistītas ar Līgumu un izriet no tā, trešajai personai, izņemot tiesvedību un naudas līdzekļu piedziņu.
	5. Domstarpības, kas rodas Līguma izpildes gaitā vai saistībā ar Līgumu, Puses risina savstarpēju pārrunu ceļā. Ja vienošanās netiek panākta 30 dienu laikā, tad strīds galīgai izšķiršanai tiek nodots Latvijas Republikas tiesā pēc piekritības.
	6. Līgums sagatavots latviešu valodā uz \_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_) lapām, t.sk. ar \_\_ (\_\_\_\_\_\_\_\_\_\_\_\_\_\_\_\_) pielikumiem. Līgums parakstīts elektroniski ar drošu elektronisko parakstu, kas satur laika zīmogu. Līguma abpusējas parakstīšanas datums ir pēdējā pievienotā parakstītāja laika zīmogā norādītais datums.
	7. Līgumam ir pievienoti šādi pielikumi, kas ir Līguma neatņemamas sastāvdaļas:

1. pielikums – Tehniskā specifikācija/ Tehniskais piedāvājums uz \_\_\_*{cipars}* (\_\_\_\_\_\_\_\_*{cipars vārdiem})* lapām;

2. pielikums – Finanšu piedāvājums uz \_\_ (\_\_\_\_\_\_\_\_\_\_\_\_\_\_) lapas;

3.  pielikums – Konfidencialitātes apliecinājums uz 1 (vienas) lapas.

1. **PUŠU JURIDISKĀS ADRESES UN REKVIZĪTI:**

|  |  |
| --- | --- |
| **Pasūtītājs:** | **Uzņēmējs:** |

5. pielikums

Līguma projektam

**Konfidencialitātes apliecinājums**

Es,*vārds, uzvārds***:**

1) esmu informēts, ka visa informācija, kas man tiks uzticēta vai kļūs zināma 20\_\_. gada \_\_\_\_\_\_\_\_\_\_\_\_\_\_ līguma *“nosaukums”* (turpmāk – Līgums) izpildes ietvaros, ir konfidenciāla un nav izpaužama trešajām personām, izņemot informāciju, kas ir vispārpieejama saskaņā ar Līgumu, Informācijas atklātības likumu un citiem normatīvajiem aktiem;

2) apņemos saglabāt šī konfidencialitātes apliecinājuma 1. punktā minēto informāciju normatīvajos aktos noteiktajā kārtībā un apjomā, un atbilstoši Līguma noteikumiem;

3) apņemos informēt Pasūtītāju par mēģinājumiem iegūt no manis konfidenciālu informāciju, kā arī par man zināmiem konfidenciālas informācijas saglabāšanas kārtības pārkāpumiem;

4) esmu brīdināts, ka par konfidenciālas informācijas izpaušanu vai nozaudēšanu tikšu saukts pie atbildības saskaņā ar normatīvajiem aktiem un man būs pienākums atlīdzināt radušos zaudējumus, ja saistībā ar konfidenciālas informācijas nelikumīgu izpaušanu Pasūtītājam vai citai personai tiks radīts kaitējums vai būtiski aizskartas tās likumiskās intereses, apņemos atlīdzināt šo kaitējumu normatīvajos aktos noteiktajā kārtībā un apjomā;

5) konfidencialitātes apliecinājums ir spēkā arī pēc Līguma darbības beigām bez termiņa ierobežojuma;

6) esmu brīdināts, ka par katru gadījumu, kad Pasūtītāja rīcībā ir nonākusi informācija par konfidencialitātes saistību pārkāpumu, ne tikai man, bet arī Uzņēmējam var iestāties negatīvas finansiālas sekas.

**Datums un vieta:** *datums skatāms laika zīmogā*

**Paraksts:** *parakstīts elektroniski*